இதுகுறித்து பியுஸ் சாவ்லா கூறியதாவது: இரண்டு ஆண்டுகளுக்கு பின் இந்திய அணியில் இடம் கிடைத்தது மகிழ்ச்சி அளிக்கிறது. இந்திய அணியில் “ஆல்-ரவுண்டருக்கான’ இடம் காலியாக உள்ளது. எனவே தென் ஆப்ரிக்காவுக்கு எதிரான ஒருநாள் மற்றும் “டுவென்டி-20′ தொடரில் சிறந்த “ஆல்-ரவுண்டராக’ ஜொலித்து, அணியில் நிரந்தர இடம் பிடிப்பேன். ரஞ்சி கோப்பை தொடரில் சிறப்பாக பந்துவீசியதன் காரணமாக என்னை தேர்வு செய்துள்ளனர். எனவே பந்துவீச்சில் அதிக கவனம் செலுத்துவேன். பேட்டிங்கில் 7 அல்லது 8வது வீரராக களமிறங்கும் பட்சத்தில் 30-40 ரன்கள் எடுத்து அணிக்கு கைகொடுப்பேன். இதன்மூலம் அணியில் எனது இடத்தை உறுதி செய்து கொள்ளலாம்.